SPRAVILO LETOŠNJE KORUZE PO TOČI, SUŠI IN OHLADITVAH S PADAVINAMI
Zaradi vse pogostejših ekstremnih vremenskih pojavov in posledic, ki jih le-ti prinašajo, postaja kmetijstvo vse bolj ranljivo. Vedno težje bo pridelati hrano za ljudi in živali.
S  koruzo v zelo kratkem času vegetacije pridelamo največ sušine in energije po hektarju. V primerjavi z drugimi travami, se pri koruzi ohranja prebavljivost zelenega dela rastline, z zorenjem storža in zrnja pa dodatno pridobiva na energiji, saj se v zrnu nabira škrob. Zaradi podnebnih sprememb med samo vegetacijo koruze pa prihaja do vedno bolj neugodnih vremenskih razmer za pridelovanje. Hladnemu in vlažnemu obdobju sledi vroče in suho obdobje vegetacije, kar vodi do vedno slabših pridelkov in vedno bolj tvegane pridelave koruze.  Enostavno nimamo več zmerne klime v optimalnem času vegetacije. Koruza je uvožena poljščina in pri nas uspeva v najbolj ugodnem času vegetacije od začetka maja do konca septembra.  Zaradi podnebnih sprememb pa ji je žal namenjen vedno krajši ali neprimeren čas za njeno optimalno rast in razvoj z vedno večjimi odstopanji dnevnih temperatur in padavin. Pri temperaturah pod 8 ° C se rast in razvoj koruze zaustavita, prav tako pri temperaturah nad 32 ° C, kar se je letos močno opazilo v juliju in avgustu nadaljuje se celo v september.  Letos smo imeli izredno neugodne pogoje za rast in razvoj koruze. Začelo se je že s spomladansko sušo v aprilu, nato s hladnim in zmerno deževnim vremenom v maju. Sledil je vroč konec junija in močna suša in veter v juliju in avgustu, ki sta popolnoma ustavila rast in razvoj koruze, predvsem na prodnato peščenih tleh.  Koruza je nižja, slabše razvita, členki med kolenci - internodiji so dosti krajši kot pri optimalni rasti in razvoju koruze. Šele okrog 15. avgusta so prišle nočne ohladitve in skromne padavine, kar pa na marsikateri njivi ne bo več vplivalo na rast in razvoj koruze, ker je že prisilno dozorela, podobno kot 2016 in 2017 leta. Vendar pa bodo pridelki nižji, predvsem koruze za spravilo cele rastline za siliranje, so nižje in bodo zato dale manj mase za siliranje, prav tako so tudi storži slabše razviti in delno prazni – brez zrnja. V prvi dekadi avgusta je še ponekod klestila toča, ki je še dodatno poškodovala koruzo kar pa bo imelo vpliv na nižji in manj kakovosten pridelek.
Razen tega pa vlaga, toplota, odmrli in poškodovani listi in storži predstavljajo zelo dobro osnovo za pojav Fusarioz. Na koruzi se razvije vrsta Fusarium moliniforme, ki izloča veliko različnih mikotoksinov. Od teh sta za zdravje in rejski uspeh problematična DON – deoksinvalenon in ZEA – zearalenon. Za sam prenos spor plesni pa služijo različni pleveli, ki so prisotni v koruznih posevkih. Zaradi prisotnosti različnih plevelov (trave, zeli), se na poljščine  prenašajo različne vrste plesni. Že samih plesni iz rodu Fusarium je preko 20 različnih vrst, nekatere vrste se pojavljajo na ječmenu in pšenici, druge na koruzi, tretje na soji…    
Da se koruza ne bo okužila s plesnijo  priporočam koruzo za silažo, kjer še ni požeta in za zrnje čim prej pospraviti, ker so že prišle prve padavine in bo dovolj vlage za razvoj poljskih plesni – fusarioz. Predvsem je potrebno spremljati sušino in ji prilagoditi čas spravila.
Poleg omenjenega moramo pred spravilom koruze za silažo upoštevati nekaj najpomembnejših priporočil pri postopku pravilnega siliranja :

1. Siliranje koruznega zrna – koruznega zdroba :

Za siliranje koruznega zrna se priporoča 65 % suhe snovi, da se koruzni zdrob boljše potlači. Večina posevkov že vsebuje več sušine.

2) Siliranje cele koruzne rastline :
Čas spravila cele koruzne rastline prizadete po suši, vetrovom in toči, za silažo je takrat, ko rastlina doseže optimalno sušino. Ne moremo se več zanesti na mlečno črto. Priporočamo,  da koruza  vsebuje od 30 do 35 % suhe snovi, saj je to najprimernejša sušina za ugoden potek mlečno kislinske fermentacije, prebavljivost škroba in surove vlaknine cele koruze.
Dolžina rezi :

Pri sušini 30 do 35 % priporočljiva dolžina rezi od 6 do 8 mm

                  nad  35 % pa je priporočljiva dolžina rezi od 4 do 6 mm  

Drobno zrezana masa za siliranje se boljše in lažje potlači. Razen tega načnemo koruzna zrna, ki se kasneje v prebavnem traku krav in govejih pitancev dosti boljše prebavijo in izkoristijo. V iztrebkih ne ostanejo cela neprebavljena zrna. 

Hitrost siliranja :
Koruzno rastlino moramo po začetku siliranja čim prej posilirati. S tem se izognemo nepotrebnemu pokrivanju in odkrivanju med siliranjem. Zaradi vroče koruze obstaja nevarnost, da se ta v navoženem kupu ob prisotnosti zraka pregreje - skuri.

Dobro tlačenje silažne mase :

Koruzna rastlina mora biti zelo dobro potlačena. S tem iztisnemo zrak iz silirnega materiala in omogočimo ugodno mlečno kislinsko fermentacijo.

Zrakotesno zapiranje silosa :
Priporočljivo je pokrivanje s folijo, da preprečimo dostop zraka in s tem kvarjenje silaže. Folijo običajno obtežimo s starimi gumami ali vrečami polnimi peska – predmeti, ki nimajo ostrih robov, da bi poškodovali folijo. Bistvenega pomena je, da v silirni masi čim prej zagotovimo anaerobne pogoje za fermentacijo, torej brez prisotnosti zraka. Priporočamo tudi pokrivanje z mrežo, da folijo zaščitimo pred vranami, ki naredijo veliko škodo ko jo prekljuvajo in omogočijo vdor zraka v silažo.
Silirni dodatki: mlečnokislinska fermentacija bo potekala nemoteno, če bomo upoštevali omenjena priporočila siliranja, saj kot smo že omenjali, koruza, tudi če je poškodovana od toče, vsebuje veliko sladkorjev, ki so najpomembnejša hrana za mlečno kislinske bakterije. Z dodatkom izbranih sojev mlečno kislinskih bakterij (Laktobacillus buchneri), ki proizvajajo specifične encime, ki razgrajujejo surovo vlaknino pospešimo fermentacijo. Razen pospešene fermentacije še z dodatkom izbranih sojev mlečno kislinskih bakterij dosežemo:
· hiter padec pH – ohranimo kvaliteto silaž
· povečamo obstojnost silaž in ohranimo optimalno razmerje med mlečno kislino : 

         ocetni kislini

· izboljša se obstojnost silaž ob prisotnosti zraka, saj s hitrim zakisanjem s tvorbo   

         mlečne kisline kot konzervansa zavremo razvoj kvasovk in plesni

Dnevni odvzem silaže :

Po priporočilih strokovnih služb naj bo odvzem pozimi vsaj 20 cm, poleti pa vsaj 40 cm po celotni odprtini silosnega kupa. Predvsem na kmetijah z majhnim staležem goveje živine prihaja do premajhnega dnevnega odvzema in posledično do naknadne fermentacije in kvarjenja silaže.

Slika 1 : Koruze prizadete od suše in toče so na težkih tleh dobro nastavile storže in bodo dale   

              solidne pridelke zrnja, rastline so po prvih ocenah nižje od optimalne višine
Pri pripravi mase za siliranje iz koruze prizadete po suši in toči se moramo še bolj držati opisanih postopkov siliranja. Samo siliranje moramo opraviti čim hitreje, da se material na kupu ne pregreje – skuri, kar se rado zgodi če je prisoten zrak. Šele po dobro potlačenem in zrakotesno zaprtem silosu smo lahko mirni, saj začne potekati želena mlečnokislinska fermentacija. Vseh naštetih pravil siliranja se moramo držati še bolj dosledno kot pri siliranju koruze v normalnih pogojih. 
Zaradi  učinkovitejšega dela in nevarnosti vročinskih kapi silirajmo v najhladnejšem delu dneva – v zgodnjih jutranjih urah in se ne izpostavljajte po nepotrebnem v sredini dneva, ko se temperature še vedno dvignejo na 30, pa tudi več ° C.  
Zaradi siliranja vroče koruze se lahko zgodi, da je fermentacija izredno hitra. Pod folijo se naberejo plini, ki jo dvigujejo. Med plini prevladuje CO2, ki je dober konzervans. Silažo pustimo pri miru, saj se plini poležejo in nato po potrebi popravimo folijo. Če pa folijo dvignejo previsoko, pa lahko previdno spustimo pline ven izpod folije, vendar pazimo na zadušitve.
3. Žetev koruze za zrnje :
Koruze na prodnato peščenih tleh so že prisilno dozorele in primerne za žetev in spravilo zrnja. Računati moramo na to, da je tudi letos koruza zaradi suše in vetrov dehidrirala in posledično prisilno dozorela. Tudi koruze na težkih tleh so že v fazi dozorevanja, redke v fazi voščene zrelosti. Opozoril bi rad, da je ličkanje popolnoma suho, ali delno zeleno, zato jo je potrebno nujno spremljati glede izgube vlage in optimalnega časa za spravilo. Vsak dan s temperaturami okrog 30 ° C in vetrovi nam izredno močno vpliva na izgubo vlage.  Po  padavinah, ki so prišle pa bo ravno dovolj vlage in se bodo začele razvijati Fusarioze, katerih izločki so strupeni za zdravje domačih živali in ljudi. Pojavlja se koruzna bulava snet, ki je škodljiva za zdravje domačih živali. Razen tega bodo zrela zrna na storžu začela kliti.

Slika 2: Slabo razvita koruza in slabo razviti storži na lahkih tleh, vmes tudi rastline brez  

              nastavka storžev

Slika 3: Lepo razvita koruza v Ščavniški dolini

4. Koruze sejane po žetvi ječmena ali oljne ogrščice:
V nekaterih delih Slovenije, kjer je bolj blaga klima, se je razširila setev koruze po ječmenu ali oljni ogrščici. Posevki te koruze se letos zaradi vročinskega vala in pomanjkanja vode zelo slabo razviti -  dosegli so fazo metličenja, ponekod niso dosegli niti te faze. Te koruze še niso primerne za spravilo in je potrebno počakati, da bo letos še mogoče kaj zrasla.. Niti zgodnji hibridi sejani po ječmenu, niso primerni za siliranje. To je zelo slab pokazatelj za zagotavljanje zadostne količine osnovne voluminozne krme na govedorejskih kmetijah. Žal pa bodo zaradi suše v juliju in avgustu pridelki koruze sejane po ječmenu in oljni ogrščici zelo skromni. 
Zaključek :

·  Pričakujemo podaljšano dobo vegetacije, močan napad Fusarioz na njivi   

                hitrejše dozorevanje in zgodnejšo žetev vseh poljščin
                      Ukrepi: Zgodnejša spomladanska setev, izbor sort s krajšo vegetacijsko     

                      dobo, setev naknadnih posevkov (2 žetvi na leto), setev podsevkov,  

                      neprezimnih  in ozimnih dosevkov, poznejša setev ozimin.
· Koruza se prilagaja zelo specifično

· Zgodnejša spomladanska setev se letos ne bo najboljše obnesla   
· Koruze sejane po ječmenu se slabše razvijajo, so v fazi metličenja in 

         nastavljanja storžev, bodo pa pridelki zaradi suše nižji, rastline so slabše  

         razvite, kot bi bile ob optimalnih pogojih, večinoma nima nastavka storžev  
· Zaradi podaljšane sezone vegetacije bo zanimivo sajenje koruze konec julija  

